JABATAN SYERIF DAERAH LOS ANGELES
MERUPAKAN JABATAN SYERIF TERBESAR DI NEGARA INI,
BERKHIDMAT UNTUK DAERAH YANG PALING RAMAI PENDUDUKNYA.
MEREKA MENYIASAT PEMBUNUHAN YANG PALING KEJAM DAN RUMIT.
INI KISAH MEREKA.
16 MAC 1988
Saya terima panggilan daripada seseorang dari pejabat ayah saya.
Mereka kata, "Ada sesuatu yang berlaku di Bradbury.
Tapi kami tak tahu butirannya."
Jadi, saya terus memandu ke Bradbury.
Seorang pegawai polis menghalang saya.
Mereka kata, "Siapa awak? Kami tak benarkan sesiapa lalu."
Saya kata, "Saya Danny Thompson, anak Mickey Thompson."
Saya nampak mata pegawai polis itu, mereka dah tahu.
Saya rasa tak sedap hati.
Saya tak percaya.
Itu ayah saya. Dia tak boleh dibunuh. Dia tak boleh disentuh.
Pemandu kereta lumba Mickey Thompson dan isterinya dibunuh
di jalan masuk rumah mereka di pinggir bandar mewah LA.
Puan dan Encik Thompson ditembak beberapa kali di bahagian atas badan.
Pembunuhan serang hendap Thompson dan isterinya, Trudy
di jalan masuk rumah pasangan itu di Bradbury.
Menurut polis, ini salah satu pembunuhan selebriti paling misteri.
Tidak berperikemanusiaan langsung.
Mickey Thompson disayangi semua orang. Dia tiada musuh, kecuali seorang.
Jabatan Syerif Daerah Los Angeles sememangnya yang terbaik.
Beberapa kes berprofil tinggi dibicarakan di Los Angeles.
Anda perlu berikan komitmen 110 peratus.
Ini pembunuhan. Tiada lagi jenayah paling serius.
Semua ini melibatkan semangat dan rasa tanggungjawab.
Keadilan datang daripada mencari kebenaran.
Salah satu perkara tentang Los Angeles, kawasannya agak luas.
Untuk bergerak, ada pengangkutan awam?
Tidak! Anda perlu memandu.
Penduduk Los Angeles meminati kereta.
Kawasan ini sangat besar
untuk peminat kereta mempamerkan kereta mereka.
Pada tahun 80-an di Los Angeles, perlumbaan jalanan memang popular,
daripada perlumbaan hambat, motocross dan luar jalan raya.
Saya meminati kereta ketika itu,
saya tahu Mickey Thompson seorang legenda.
Thompson sentiasa dikenali sebagai inovator,
pembina kereta bersemangat dan pemandu yang perlu menang.
Pelumba kereta terpantas.
Mickey Thompson.
Tengoklah raja kelajuan antarabangsa beraksi, Mickey Thompson.
Dia bertanding dalam semua bentuk perlumbaan kereta.
Pada satu masa dulu, ayah saya mempunyai lebih 370 rekod.
Tapi yang menaikkan nama dia,
dia orang Amerika pertama yang memandu lebih 632 kilometer sejam.
Kelajuan tertingginya, 653 kilometer sejam,
rekod untuk perlumbaan sehala.
Mickey Thompson bukan sekadar pemenang,
dan bukan hanya peminat kereta.
Dia seorang penganjur.
Dialah orang yang mencipta perlumbaan stadium tertutup.
Sekarang kita panggil "perlumbaan jangka pendek".
Kami letak di padang bola, padang besbol,
dalam kubah, mana-mana saja.
Thompson menang!
Danny, anak Mickey juga membuat keputusan
untuk mendedikasikan masa depannya kepada perlumbaan kereta.
Saya berlumba sepenuh masa dalam siri perlumbaan ayah.
Kami akan penuhkan stadium. Maksud saya, memang luar biasa.
Anak Thompson ambil bahagian,
dan isterinya, Trudy juga terlibat mempromosikan acara itu.
Saya suka dekat dengan dia dan saya suka buat apa dia buat,
dan saya suka kelajuan.
Saya akan memandu kereta lumba untuk masa yang lama.
Saya akan menang lebih banyak perlumbaan.
16 MAC 1988 7:00 PAGI
Saya dapat panggilan awal pagi.
Mereka kata, "Kenal Mickey Thompson?" Saya kata, "Ya."
Dia kata, "Dia dan isterinya ditembak di depan rumah mereka,
dan awak perlu membantu."
Kami ada ratu makmal kami, Liz Devine.
Dia bijak dan semua orang mahu dia di tempat kejadian.
Saya suka keluar. Saya pakai sut, ambil kit saya dan pergi ke sana.
Semasa kes ini, saya pakar kanan penyiasat tempat jenayah
untuk Jabatan Syerif Daerah Los Angeles.
Kami bertemu dan memandu ke Estet Bradbury.
Estet Bradbury merupakan kawasan perumahan mewah
yang berpagar.
Anak saya Juliana,
belajar menunggang kuda di Estet Bradbury.
Setiap kali ke sana, saya perlu tunjukkan kad pengenalan
dan kebenaran pemilik kandang untuk masuk.
Saya tak faham,
"Bagaimana seseorang boleh masuk ke sana dan bunuh Mickey Thompson dan isterinya?"
Semasa memandu ke atas, jelas sekali ini kes yang besar.
Saya tak pernah lihat begitu banyak kamera di sebuah tempat seumur hidup saya.
Jelas sekali, rumahnya sangat cantik.
Jalan masuk yang sangat luas.
Isteri Mickey, Trudy, terbaring di bahagian bawah jalan masuk.
Dia telah ditembak
dan darah mengalir ke dalam longkang.
MAYAT TRUDY
Mickey Thompson kini terbaring di garaj yang berada di atas.
Dia ditembak di badannya.
Dia juga ditembak di kepala.
Mereka tembak kepala isterinya juga.
Kami melihat sekeliling dan bercakap dengan penduduk.
Kami juga bercakap dengan beberapa orang saksi.
Kami dengar beberapa tembakan.
JIRAN
Tiba-tiba, ada tempoh senyap selama sepuluh atau 15 saat.
Kemudian saya dengar Mickey Thompson menjerit,
"Jangan cederakan isteri saya!"
Selepas itu kami dengar beberapa tembakan dan kemudian senyap.
Dr. Johnson tinggal di belakang rumah Mickey dan Trudy.
Dia meninjau apabila terdengar bunyi tembakan.
Dia nampak basikal menuruni Lorong Woodlyn.
Dr. Johnson nampak dua orang lelaki berkulit Hitam sedang menunggang basikal.
Jelas sekali itu laluan untuk melarikan diri.
Dr. Johnson juga kata Mickey Thompson mempunyai rutin.
Pada pukul enam setiap pagi, mereka akan keluar dari rumah di Bradbury
dan memandu ke Stadium Anaheim, di mana pejabat mereka berada.
Mereka guna van dan Trudy yang biasanya memandu.
Dia akan undurkan van.
Kemudian Mickey turunkan pintu, masuk dan memandu ke tempat kerja.
Kami tahu ada dua orang lelaki berbasikal,
yang kami anggap sebagai penembak, tapi apa tujuan mereka?
Mungkin rompakan,
tapi apabila detektif memeriksa van yang dipandu oleh Trudy,
ada banyak barang kemas yang sangat mahal
dan Mickey ada beberapa ribu dolar dalam dompetnya.
Semua itu tak diambil, tak disentuh.
Benda-benda itu ada di tempat duduk, tapi kenapa mereka tak ambil?
Tak masuk akal.
Kemudian jiran mendengar Mickey memanggil Trudy
dan mereka kejar dia dulu.
Jika ini rompakan, mereka takkan bunuh wanita dulu.
Mereka selalu bunuh lelaki dulu.
Mickey berbadan sasa. Memang tak logik.
Trudy terbaring di atas jalan.
Ada kuku yang patah.
Saya rasa dia memandu.
Mereka tembak dia melalui tingkap.
Saya rasa dia lari dan tak melawan.
Mickey pula berpaling ke arahnya.
Saya…
sangat sedih.
Memang sangat kejam.
Semua orang kata Mickey menyayangi Trudy.
Dia sangat setia kepada isterinya
dan dia sangat mencintainya.
Perkahwinan ayah saya dan Trudy merupakan satu peristiwa penting.
Trudy ada personaliti yang baik, sangat periang
dan hubungan mereka baik.
Mereka pasukan yang bagus.
Mereka memang sepadan, bagai pinang dibelah dua.
Mereka sangat berbeza,
tapi serasi dengan cara yang mengagumkan.
Mak Cik Trudy penting dalam hidup saya.
Trudy lambang kelembutan, kebaikan dan kasih sayang.
Dia buat orang rasa mereka dihargai.
Seluruh tempat kejadian berada di luar,
tapi saya cuba perhatikan dan lihat apa yang pelik.
Kami pergi ke pejabat di sebelah garaj.
Dari sudut mata saya, saya nampak seseorang di dalam sana
dan saya menjerit.
Pegawai polis meluru ke arah saya dan Ray pun ada di sana.
Rupa-rupanya itu patung Mickey Thompson bersaiz penuh dengan sut lumbanya.
Saya sangat malu.
Kami ketawa, tapi saya…
Itu saat yang menceriakan. Saat yang sangat diperlukan.
Anda perlu bertenang atau… Entahlah.
Anda perlu ketawa supaya tak menangis. Anda perlu tahan.
Kemudian saya kumpul kekuatan dan kembali bekerja.
Saya melihat sekeliling dengan teliti,
cuba menilai apa yang saya boleh ketengahkan.
Saya ambil gambar tapak kasut berlumpur di jalan masuk.
Ada pistol pegun di atas tanah di sebelah Mickey.
Ada kelongsong kartrij.
Di sebelah pintu garaj ada pokok oren kecil.
Saya nampak ada kulit oren di atas tanah.
Buah itu dipotong.
Masih segar lagi.
Saya terfikir, "Mereka duduk di luar sana
dan makan buah oren sambil menunggu untuk membunuh orang."
Selepas itu saya terfikir,
mereka dah tahu tempat untuk menunggu.
Anda mula menyusun semua ini.
Mereka menunggu di depan garaj.
Ya, ada pistol pegun.
Senjata itu digunakan pada Mickey? Atau isterinya? Kami tak pasti.
Tapi senjata itu, jelas sekali untuk cuba mengawal.
Basikal sepuluh kelajuan, senjata api…
Membunuh mengikut turutan
yang paling teruk dan menyakitkan untuk Mickey.
Jelas sekali sudah dirancang.
Pembunuhan terancang.
Suspek utama kami ialah dua orang lelaki berkulit Hitam.
TIMBALAN SYERIF
Mereka digambarkan berusia 20 hingga 30 tahun.
Ada seorang wanita memandu di jalan berhampiran Ladang Bradbury.
Ketika dia memandu, tiba-tiba dari seberang jalan kecil itu,
ada dua orang lelaki berkulit Hitam yang menunggang basikal.
Nampaknya mereka di luar kawalan. Mereka terlalu laju.
Tapi dia agak cemas sebab hampir melanggar mereka
dan sebagai rakyat yang baik, dia buat laporan polis.
Dia beritahu jabatan syerif
dan jabatan syerif hubungi pelukis forensik.
Semua pegawai polis di kawasan itu berjaga-jaga
dan kami membuat sekatan lalu lintas di persimpangan utama.
Kami edarkan lukisan wajah suspek.
Detektif Homisid di LA berharap ada sesiapa di luar sana
akan melihat laporan pembunuhan legenda perlumbaan Mickey Thompson
dan isterinya, Trudy
dan memberikan maklumat tentang dua orang lelaki ini.
DIKEHENDAKI GANJARAN SATU JUTA DOLAR
Liputan media…
Walaupun menyedihkan, pihak media terlalu agresif.
Menurut polis, dia dan isterinya ditembak beberapa kali…
Dua orang lelaki itu melarikan diri dengan basikal sepuluh kelajuan.
Soalan terbesar yang belum terjawab ialah, "Kenapa?"
Setiap stesen televisyen menyiarkannya.
Berita keluar di semua rangkaian utama. Rangkaian bukan utama pun ada.
Media di luar kawalan.
Sangat menyeksakan dan mengejutkan melihat dalam berita…
dengan helikopter
menunjukkan gambar di mana mayat mereka.
Tiada ruang peribadi untuk bersedih.
Salah satu perkara yang anda perlu buat ialah belajar tentang mangsa.
Bila mereka berada di posisi yang mereka akan jadi mangsa?
Ini sangat penting.
Kami diarahkan untuk pergi ke sebuah rumah tak jauh dari tempat kejadian
di mana keluarga itu berkumpul.
Semua orang sangat terluka, sangat tertekan.
Kami datang untuk bercakap dengan mereka.
Agak sukar untuk kami laksanakan.
Saya rasa semua orang bingung.
Semua orang tak percaya kejadian ini berlaku.
ADIK MICKEY
Seperkara lagi, mereka membunuh dua orang terbaik di dunia.
Collene, adiknya turut hadir
dan dia sangat menyayangi Mickey dan Trudy.
Danny cuba mendapatkan maklumat sebanyak mungkin,
tapi dia terlalu sedih.
Dia terluka.
Saya beritahu penyiasat pada mulanya, "Kediaman ini agak sukar untuk dimasuki.
Anda perlu ada rancangan.
Pembunuhan ini sememangnya dirancang."
Semasa kami menemu bual semua ahli keluarga, mereka rasa,
"Jika semua ini dirancang, Mike Goodwin yang bertanggungjawab."
Mickey Thompson dan Mike Goodwin dalam perniagaan yang sama.
Mickey Thompson akan memperkenalkan perlumbaan dalam arena gaya Baja.
Mike Goodwin mengikut jejaknya
di litar motosikal.
Mereka berdua memutuskan perkongsian akan menguntungkan mereka.
Mike Goodwin sangat bijak dan mempunyai personaliti yang hebat,
berkarisma dan dia biasa menang.
Dia menang dalam semua pertandingan.
Mickey dan Trudy fokus pada bahagian kereta
dan pada masa yang sama, Goodwin mula mempromosikan
perlumbaan motosikal dengan keadaan yang sama.
Membawa masuk motosikal,
acara motosikal dan acara kereta bersama-sama,
memang masuk akal.
Mickey Thompson terkenal.
Dia meminjamkan nama dan reputasinya untuk acara itu untuk memenuhi stadium.
Ayah saya dapat kontrak di Stadium Anaheim
untuk lumba luar jalan raya dan supercross.
Nampaknya Goodwin boleh jadi rakan kongsi yang baik.
Tapi selepas beberapa acara di sana, Goodwin tidak melunaskan bil-bilnya
dan menghancurkan hubungan dengan pihak stadium
kerana hutang itu dan sikapnya yang buruk.
Apabila kami siasat latar belakang Mike Goodwin,
salah satu perkara yang kami tahu,
setiap kali dia dapat peluang, dia akan pentingkan dirinya.
Dia tak jujur.
Bagi Mickey,
integriti dan memastikan semua orang dijaga
merupakan sesuatu yang penting.
Ada kesedaran di pihak Mickey,
"Saya takkan pinjamkan nama saya untuk perkara seperti itu."
Jadi, Mickey tamatkan perkongsian itu
dan itulah permulaan pertarungan undang-undang yang panjang.
Semua pertarungan di mahkamah.
Ayah saya menang dan keputusan memihak kepadanya.
Goodwin mula memindahkan wang dan mendakwa telah muflis di sini,
memindahkan ke sana dan ke sini.
Kali terakhir saya jumpa Mickey dan Trudy, ada panggilan telefon.
Mickey buka pembesar suara.
Saya cam suara Goodwin
dan dia berkata,
"Kau akan terima balasannya.
Kau takkan menang selama-lamanya."
Nada suara Goodwin sangat serius.
Salah satu perbualan terakhir saya dengan ayah,
dia beri amaran yang Goodwin tak terkawal.
Jelas sekali, kami perlu menemu bual Mike Goodwin.
Kami pergi ke pejabat guaman mereka.
Ketika kami masuk, Mike Goodwin berdiri di belakang peguamnya.
Peguamnya kata, "Kami takkan benarkan dia bercakap dengan awak."
Dia berdiri di situ…
Aduhai, dia cuma…
Angkat tangan.
Dia asyik menunjuk peguamnya. Aduhai, saya rasa macam nak muntah.
Michael Goodwin beritahu peguamnya
yang dia berada di gim pada pukul enam pagi itu
dan dia bercakap dengan orang. Ramai orang boleh sahkan dia ada di sana.
Mike Goodwin berada di atas sawat injak di Daerah Orange
ketika dua orang mangsa ini dibunuh di Lembah San Gabriel.
Jadi, Mike Goodwin tiada kaitan dengan tempat kejadian.
Tiada bukti langsung, tiada senjata
kerana tiada siapa pernah sahkan siapa penembaknya.
Tak lama kemudian, Michael Goodwin dan isterinya
hilang tanpa dikesan.
Apabila mereka menghubungi peguam Michael Goodwin, mereka kata,
"Mereka membeli sebuat bot dan mereka tinggalkan negara ini."
Dia tak boleh disoal, tak boleh disiasat.
Setiap penyiasat homisid dalam sejarah
ada satu atau dua kes
yang tak dapat diselesaikan.
Ada kes yang anda fikir,
"Aduhai, kes itu mengganggu saya."
Mickey tak patut dibunuh. Trudy tak patut dibunuh.
Mike Goodwin pula terlepas.
Ya, saya rasa detektif-detektif itu sakit hati.
Mereka sangat sedih kerana tak dapat menyelesaikannya.
Semua orang mahu kes itu diselesaikan.
Kadangkala memang tak selesai.
Unit Kes Dingin Jabatan Syerif Daerah Los Angeles
pada masa itu terdiri daripada
enam orang detektif yang lebih tua, matang dan hampir bersara.
Ada seorang detektif hebat bernama John Yarbrough.
Dia berkata, "Hei, saya dapat kes dingin yang agak besar,
pembunuhan Mickey dan Trudy Thompson.
Saya nak awak belajar tentang kes ini
sebab ada banyak perkara dan saya dah tua. Saya akan bersara tak lama lagi.
Awak masih muda. Agak mudah untuk awak. Tak susah, budak."
Dia akhirnya bersara sekitar tahun 1994,
saya dan rakan sekerja baharu
menyiasat kes ini sejak saat itu.
Saya tak pernah dengar nama Mickey Thompson
sehingga saya diperkenalkan dengan kes ini.
Ini kes berprofil tinggi
dan saya baru memulakan kerjaya penyiasatan pembunuhan.
Saya baru dua tahun menjadi penyiasat pembunuhan.
Saya minta nasihat Ray. Saya sangat menghormati dia.
Dia beri nasihat yang bagus.
"Hanya satu cara untuk makan gajah, satu gigitan pada satu masa.
Mark Lillienfeld. Saya sentiasa kagum dengan dia.
Kalau saya dibunuh, saya mahu dia siasat pembunuhan saya.
Dia ada kemahiran, ketabahan, kebijaksanaan, kelakar
dan dia tak kagum atau didesak oleh hierarki.
Kadangkala bagus untuk mempersoalkan pihak berkuasa.
Anda perlu berfikir secara global, terbuka kepada idea lain
tapi jangan mengelak teori lain yang mungkin timbul.
Ada sesiapa marah pada orang lain atas sebab yang berlainan selain daripada
pertikaian perniagaan antara Michael Goodwin dan Mickey Thompson?
Anda perlu fikirkannya.
Perkara pertama kami buat ialah saya bertemu Collene Campbell,
adik perempuan Mickey Thompson.
Collene Campbell sangat luar biasa.
Dia wanita yang hebat.
Sesiapa yang telah membunuh seseorang, saya rasa, faham.
Ada terlalu banyak kemarahan dalam diri dan anda tak dapat mengawalnya
dan anda mengingatinya semula setiap malam dalam mimpi ngeri.
Saya dan Collene berjumpa pertama kali di rumahnya.
Saya serasi bersama dia dan saya menyukainya.
Kami ada ikatan.
Selepas empat minit berada di rumahnya,
saya terpaksa ke tandas.
Semasa saya berjalan di koridor,
saya nampak gambar seorang pemuda di dinding
dan itu Scott, anaknya.
Pada tahun 1982, Collene dilanda…
Tragedi paling buruk yang boleh melanda mana-mana ibu bapa ialah kehilangan anak.
Scott bergaul dengan orang yang salah.
Dia dibunuh dan mayatnya dibuang dari pesawat.
Dia menyiasatnya sendiri.
Dia kumpulkan segalanya, semua maklumat.
Dia melengkapkan butiran kecil menjadi bukti yang nyata.
Dia mempunyai peranan yang penting dalam mendesak pendakwaan.
Dia bersemangat, tak pernah putus asa
dan dia sentiasa berusaha
dengan cara yang anda tak pernah bayangkan.
Larry Cowell akhirnya disabitkan atas pembunuhan anak Collene
dan Collene, dia jelaskan berulang kali,
"Awak perlu lihat ini dan mengecualikan Larry Cowell."
Kerana rupa-rupanya semasa perbicaraan Larry Cowell
dan rakan jenayahnya atas pembunuhan Scott Campbell,
Mickey Thompson memberi keterangan.
Larry Cowell terlibat dalam dunia narkotik
kerana dia pengedar dadah, tapi dia juga pelumba kereta yang hebat.
Mickey beri keterangan sebagai saksi pakar
berkenaan alat ganti kereta yang ditemui di kedai Larry Cowell.
Perbicaraan tamat lapan atau sepuluh bulan sebelum
kematian Mickey dan Trudy Thompson.
Agak pelik juga corak pembunuhan yang melanda keluarga ini.
Jadi, kami cari kaitan.
Kami semak semua laporan pembunuhan Scott Campbell.
Kami bercakap dengan detektif asal.
Kami ambil serius.
Tiada bukti yang menunjukkan sebarang hubungan
antara pembunuhan Mickey dan Trudy Thompson
dan pembunuhan anak saudara Mickey, Scott Campbell
selain mereka menghancurkan keluarga yang baik, mesra dan penyayang.
Saya dan rakan sepasukan kembali ke titik permulaan.
Kami fikirkan teori dan idea.
Semua benda itu telah disingkirkan. Satu perkara yang belum disingkirkan
ialah seseorang diupah untuk melakukan pembunuhan ini
dan mereka diupah oleh Michael Frank Goodwin.
Apabila Mickey Thompson dibunuh, apabila Trudy Thompson dibunuh,
jika Mike Goodwin tiada kaitan dengannya,
anda harap dia jalani hidup normal,
menjalankan perniagaannya tanpa mengubah apa-apa.
Tapi apa Mike Goodwin buat selepas Mickey dibunuh?
Michael Goodwin dan isterinya memutuskan untuk menjual rumah mereka
dan mereka mengambil semua aset yang mereka ada
dan menyalurkannya ke dalam bank Caribbean.
Lapan puluh lapan hari selepas pembunuhan, dia lari ke keluar negara menaiki bot
yang dimilikinya melalui penipuan.
Pada tahun 1993, Mike Goodwin didakwa kerana menipu
selepas dia kembali ke Amerika Syarikat.
Dia didapati bersalah dan dipenjarakan di penjara persekutuan.
Dia dihukum penjara dua setengah tahun.
Mike Goodwin tak mahu bercakap.
Dia tak pernah bercakap dengan polis, tapi panggilan telefonnya dipantau.
Pada masa yang sama,
setiap individu yang pernah ditemu bual oleh detektif asal,
saya dan rakan saya menemu bual mereka semula.
Ketika bercakap dengan Dr. Lance Johnson, saksi kejadian itu,
menurutnya, "Kawan baik anak saya, Allison Triarsi,
tinggal di seberang jalan dari Mickey,
"Dia nampak semuanya."
Dia tak pasti jika pihak berkuasa pernah menghubungi Allison Triarsi.
Setelah meneliti rekod, ternyata dia tak pernah ditemu bual.
Mereka tak terlepas pandang.
Pada masa pembunuhan itu, Allison Triarsi, gadis berusia 15 tahun,
dia disembunyikan oleh ibu bapanya
kerana trauma psikologi yang dia alami.
Saya faham. Kalau saya ada anak…
Kalau anjing saya yang jadi saksi, saya akan sembunyikan anjing saya.
Saya takkan biar anjing saya bercakap dengan polis.
Sekarang Allison Triarsi sudah dewasa,
jadi kami dapat mengesannya.
Allison beritahu kami
yang dia bersiap untuk ke sekolah
dan dia mendengar jeritan yang sangat nyaring.
Dia berlari ke tingkap ruang tamu yang menghadap estet Thompson.
Allison nampak
Trudy Thompson merangkak dengan tangan dan lutut di jalan masuk.
Mickey Thompson melutut sambil mengangkat tangannya
dan merayu, "Tolong jangan bunuh isteri saya."
Bukan merayu untuk nyawanya, tapi untuk isterinya.
Apabila Trudy sampai ke hujung jalan masuk,
suspek menarik picu dan tembak kepala Trudy.
Allison nampak suspek yang sama mendaki bukit,
menembak dan membunuh Mickey.
Allison dapat menjelaskan secara terperinci
yang dua orang lelaki Afrika-Amerika
melarikan diri dengan basikal sepuluh kelajuan.
Mereka mahu Mickey menyaksikan isterinya menderita,
supaya dia faham
itulah pandangan terakhir yang dia akan lihat di dunia ini
iaitu isteri kesayangannya dibunuh di depan mata.
Dia sangat menyayangi isterinya.
Dia memang begitu.
Hakikat yang dia membahayakan dirinya untuk cuba melindunginya,
tak mengejutkan langsung.
Semua itu dirancang untuk menyeksa ayah saya.
Memang jelas.
Betul.
Mendengar cerita Allison tentang kejadian itu
mengukuhkan lagi kenyataan
apa yang kami percaya selama ini.
Dia satu-satunya saksi hidup
yang dapat menggambarkan pembunuhan sebenar kedua-dua mangsa.
Dia agak penting.
Mendengar tak sama dengan melihat di depan mata.
Hanya ada satu sebab pasangan ini dibunuh dengan kejam
dan puncanya ialah dendam kesumat.
Tapi lebih banyak bukti diperlukan
untuk mengaitkan Mike Goodwin kepada pembunuhan sebenar.
MIKE GOODWIN BEBAS DENGAN PAROL
Mike Goodwin dibebaskan dengan parol dari penjara persekutuan.
Dia terbang ke Daerah Orange, Lapangan Terbang Santa Ana.
Jadi, saya minta pihak lapangan terbang menahan bagasinya apabila kami mendarat.
Jadi, saya pura-pura sebagai penumpang pesawat itu
dan kami berdua marah sambil menunggu bagasi kami.
Dia tak tahu apa-apa.
Saya memasang perakam pita sebab saya nak rakam suaranya
sebab saya tahu nanti
saya akan mengintip telefonnya,
jadi saya nak kenal suaranya sebelum itu.
Itu matlamat utama saya
dan kedua, saya cuma nak bersua muka dengannya.
Macam mengenali mangsa pembunuhan anda,
lebih banyak anda tahu tentang suspek, lebih banyak anda tahu kelemahannya
dan gunakannya sebagai kelebihan anda.
Semasa pertemuan 40 minit di lapangan terbang itu,
saya nampak sikap Mike Goodwin yang sebenar, kaki temberang.
Mike Goodwin mendakwa dialah Pengakap Helang termuda dalam sejarah.
Mike Goodwin mendakwa dia pernah meniduri semua pelayan Bunny.
Mike Goodwin mendakwa dia Juara Sarung Tangan Emas Pensacola.
Semuanya mengarut, penipuan tak penting
yang tak berfaedah melainkan untuk menunjuk-nunjuk.
Dia memang tak jujur. Seluruh hidupnya ialah satu penipuan.
BANDAR BRADBURY
Pada mulanya, semuanya senyap. Tiada apa yang berlaku.
Walaupun saya suka Lillienfeld, dia tak beritahu saya apa-apa.
Tapi dia tak boleh. Itu…
Tugasnya bukan untuk berbual. Tugasnya menyiasat, mencari penyelesaian.
Selepas bertahun-tahun dalam pembunuhan Mickey Thompson dan Trudy Thompson,
anda perlu pendekatan yang lain.
Biro Homisid Jabatan Syerif bukan didorong oleh media,
tapi saya pernah menggunakan rancangan televisyen America Most Wanted
dalam satu kes pembunuhan yang tiada kaitan
dan kami mendapat petunjuk yang berguna.
Saya cuba kenal pasti dua orang penembak itu.
Mereka masih tak dapat dikesan.
Kami terima ratusan panggilan telefon
dan ada antaranya panggilan telefon yang mengarut,
panggilan telefon makhluk asing, John Wayne yang buat atau apa saja,
tapi ada yang boleh dipercayai.
Mark memang hebat,
dia akan cari butiran kecil ini
dan cari jalan untuk dapatkan maklumat.
Dalam kes ini, dia jumpa gadis yang dianiaya oleh Mike.
Kami terima panggilan di talian maklumat.
Wanita ini ada hubungan romantik yang singkat dengan Goodwin.
Dia beritahu kami di telefon yang Mike Goodwin dan dia
menonton rancangan jenayah tentang pembunuhan Mickey Thompson
dan Mike mengaku kepadanya
dia bertanggungjawab mengatur pembunuhan itu.
Dia dengan angkuhnya berkata dia takkan ditangkap
sebab dia terlalu bijak.
Jadi, dia saksi yang bagus
tapi itu sebahagian daripada teka-teki yang lebih besar.
Wanita dalam hidup Mike Goodwin telah mendengar pengakuannya
dan entah berapa ramai lagi wanita yang menyimpan rahsia itu.
Mark menyuruh saya mengetuai kes ini.
"Saya mahu awak ke Virginia untuk memantau aktiviti bekas isteri Goodwin."
Mike Goodwin telah berkahwin pada masa pembunuhan Mickey dan Trudy Thompson,
tapi akhirnya, dia dan isterinya bercerai.
Mike Goodwin dibebaskan dengan parol dari penjara persekutuan
kira-kira pada waktu yang sama bekas isterinya, Diana Goodwin,
tinggal dengan ibu bapanya di Pantai Virginia, Virginia.
Kami memohon dan mendapat kebenaran untuk memintas panggilan
telefon rumah Diane Goodwin di Virginia
termasuk telefon perniagaannya.
Semasa operasi pengintipan,
kadangkala kami mahu merangsang mereka bercakap tentang jenayah.
Salah satu cara yang agak biasa adalah dengan menelefon orang itu.
"Saya Detektif Mark Lillienfeld dari Syerif Homisid Daerah Los Angeles
dan saya nak bercakap tentang bekas suami puan."
Saya tak peduli jika dia mahu bercakap atau mengherdik saya,
itulah yang dia buat sebenarnya, saya cuma nak merangsang mindanya.
Apabila dia mula menerima panggilan telefon daripada Mark Lillienfeld,
kami berada di sana untuk mengawasi dia dengan pelbagai taktik pengawasan
dan memerhatikan tindakannya kerana lebih banyak bukti akan muncul.
Satu panggilan telefon yang kami dengar,
dia menyebut yang Mike mengaku kepadanya
yang dia bertanggungjawab ke atas pembunuhan Thompson.
Jadi, ada dua individu berbeza di dua negeri berbeza
dan pada dua masa berbeza membuat kenyataan yang sama,
iaitu Michael Goodwin mengaku bertanggungjawab ke atas pembunuhan
Mickey dan Trudy Thompson.
Itu sudah bagus, hati saya berkata.
Segala-galanya tentang kes ini adalah mengikut keadaan
dari segi mengaitkan Mike Goodwin dengan pembunuhan sebenar.
Semua itu berubah dengan pendedahan saksi baharu.
Rancangan America Most Wanted menerima panggilan daripada seorang lelaki
yang merupakan seorang akauntan dan katanya,
"Saya ada seorang klien dan dia nampak aktiviti mencurigakan
beberapa hari sebelum pembunuhan itu.
Dia cuba hubungi polis beberapa kali,
tapi mereka tak mahu melayannya."
Nama lelaki ini ialah Ron Stevens.
Katanya, "Saya tak kenal Mickey Thompson.
Tak pernah jumpa dia,
tapi saya tinggal tiga blok dari tempat dia dibunuh."
Ron beritahu saya, "Saya pulang awal,
dan isteri saya keluar untuk menyambut saya di jalan masuk."
Dia nampak lega ketika itu.
Dia nampak sebuah kereta yang mencurigakan di tepi jalan.
Ada dua orang lelaki dengan binokular di dalamnya
dan ada sesuatu yang tak kena.
Ada sebuah sekolah rendah di hujung jalan. Mungkin mereka pedofilia atau penculik.
Ron Stevens berjalan ke arah jalan
di mana kereta itu diletakkan dan dia boleh nampak pemandunya.
Pemandu kulit putih, penumpang berkulit Hitam.
Apabila Ron Stevens semakin dekat dengan pemandu, dia cabut lari.
Mereka meninggalkan tempat itu sepantas kilat.
Ron fikir, "Peliknya."
Dia hubungi Jabatan Syerif Daerah Los Angeles.
Malangnya, kami tak pernah hantar kereta peronda ke sana.
Jadi, ini kesilapan kami.
Ini empat hari sebelum pembunuhan Mickey dan Trudy Thompson.
Apabila dia menggambarkan pemandu itu,
gambarannya hampir sama dengan Michael Goodwin.
Mungkinkah itu Mike Goodwin?
Mungkinkah dia sebenarnya mengawasi kawasan itu
untuk memulakan rancangan membunuh mereka?
Jadi, apa yang perlu dibuat ialah perlu ada barisan pengecaman
untuk melihat jika saksi ini dapat mengenal pasti Goodwin.
Itulah masalahnya. Bagaimana kami nak teruskan?
Jika individu itu ditahan, memang mudah kerjanya.
Jadi, kami dapat idea untuk menahannya menggunakan waran Ramey.
Ramey ialah istilah yang kami gunakan di California
untuk waran tangkap sebab barangkali,
di mana kami bawa waran sebenar kepada hakim.
Beliau tandatangan. Pendakwa raya tak terlibat.
Saya tulis waran tangkap Mike Goodwin. Pergi mati Mike Goodwin.
En. Goodwin, awak ada di sini
sebab awak enggan menjadi sukarelawan barisan pengecaman.
Mungkinkah lebih mudah
menjadi sukarelawan daripada melalui semua ini?
Tak, saya rasa kita perlu cabar salah laku kerajaan selagi boleh.
Tapi biar saya tanya, jika saya melakukan jenayah yang sempurna,
adakah saya begitu bodoh untuk pergi ke tempat kejadian?
Maksud saya, semua ini tak masuk akal.
Saya selaraskan barisan itu
di Penjara Pusat Lelaki dengan Ron Stevens,
dia dan isterinya juga.
Mereka berdua lihat barisan itu.
Mereka cam Michael Frank Goodwin
sebagai lelaki yang duduk di dalam kereta bersama orang Afrika-Amerika
tiga blok dari rumah Mickey empat hari sebelum pembunuhan itu.
Dapat meletakkan dia di tempat atau dekat dengan tempat kejadian
merupakan satu pendedahan yang amat penting.
Kami dapat dia sekarang dan kami dakwa dia membunuh.
Semua ini hanya satu sandiwara dan rekaan.
Layanan dipenjara sebagai contohnya.
- Baiklah. Terima kasih. - Kitab Injil.
Terima kasih.
12 DISEMBER 2001 13 TAHUN SELEPAS PEMBUNUHAN THOMPSON
Saya dongak ke langit dan bercakap dengan Mickey…
Saya kata, "Awak fikir awak dah lalui perlumbaan paling sukar dalam hidup awak.
Dengar sini.
Kita baru sahaja menempuh perlumbaan ketahanan 13 tahun sembilan bulan.
Perlumbaan ini memang sukar, tapi saya ikut apa yang awak ajar.
Jangan putus asa."
Saya masih ingat ketika dia ditahan.
Harapan memuncak.
Tapi masih belum selesai.
Goodwin menggelar kes itu sebagai "pembunuhan watak".
Menyedari Goodwin seorang yang licik…
Adakah dia akan terlepas lagi kali ini?
Mike Goodwin membenci saya selepas saya menahannya.
Ancaman dan segalanya bermula pada masa itu.
Dia ada pekerja upahan
dan semua itu berterusan, tanpa henti.
Mark Lillienfeld mula mendapat ancaman yang agak ketara.
Ancaman nyawa, ugutan bunuh, tapi Mark berpendapat,
"Ada kerja yang aku perlu selesaikan. Aku takkan goyah."
Mark berkebolehan menangkis serangan itu
dan saya peninju Ireland bodoh
yang berdiri di sana menahan setiap serangan
untuk tunjukkan betapa kuatnya saya.
Untuk berjaya seperti Mark, anda perlu menjadi seperti dia,
di mana anda boleh tepis segalanya.
Selepas melihat apa yang mereka akan buat, saya risau tentang apa saja.
Mereka akan reka bukti.
Pejabat Peguam Negara tak mahu terlibat dalam hal ini jika ia gagal.
Kalau anda tak bersedia sepenuhnya, jangan ambil risiko
terutamanya dalam kes publisiti begini.
Saya jumpa Ron Bowers. Dia timbalan pendakwa raya.
Dia sudah bersara ketika itu,
dia dipanggil bekerja semula di Bahagian Sokongan Perbicaraan.
Dua orang pendakwa raya, Alan Jackson dan Pat Dixon
telah meminta bantuan Ron untuk menyediakan barang bukti mahkamah
dan membantu menguruskan kes ini. Ini kes yang besar.
Saya kata, "Saya akan usahakan yang terbaik,
tapi saya perlu ada fail-fail kes itu."
Mark kata, "Okey, kami akan uruskannya."
Keesokan harinya, saya datang ke pejabat dan bilik saya hampir penuh.
Bilik saya penuh dengan kotak.
Mark tulis nota untuk saya,
"Ron, ini kotak yang awak minta.
Sekarang siapkan kes ini dan buat cepat."
Ron Bowers penting dalam menyusun
pembentangan cetakan biru untuk perbicaraan kes.
Ron pakar dalam bidang itu.
Saya buat pembentangan, tunjukkan kepada pendakwa raya
dan beliau kata, "Okey, kami akan failkan."
Itulah permulaan persediaan untuk perbicaraan Michael Goodwin.
6 NOVEMBER 2006 18 TAHUN SELEPAS PEMBUNUHAN THOMPSON
Dari hari pertama, hari pertama…
HUJAH PEMBUKAAN
…Michael Goodwin berniat buruk.
Saya tak tahu ada kes lain dalam sejarah California
di mana penembak sebenar tak pernah dikenal pasti.
Tiada kesimpulan lain yang munasabah
selain Mike Goodwin yang mengupah mereka.
Kami asyik terfikirkan idea
yang saya tak perlu buktikan Mike Goodwin yang lakukannya
sebanyak yang saya boleh buktikan
bahawa tujuh bilion manusia lain di planet ini tak melakukannya.
Tiada siapa mahu Mickey Thompson mati.
Jadi, dalam kes ini, motif menjadi sangat penting.
Sikap Mike Goodwin agak membahayakan, marah dan dia memberitahu semua orang,
"Aku akan bunuh Mickey Thompson sebelum dia dapat rasa duit aku."
Pembunuh Mickey dan Trudy Thompson tak pernah dikenal pasti.
PEGUAMBELA MIKE GOODWIN
Tak pernah dinamakan, ditangkap atau ditahan.
Kes pihak pembela boleh disimpulkan dengan mudah,
iaitu Mike Goodwin berada di gim ketika dua orang ini dibunuh.
Dia tiada kaitan dengannya. Terlalu banyak soalan yang belum terjawab.
Ada ramai saksi yang kami panggil untuk beri keterangan tentang ugutan itu,
berkenaan perlakuan sebelum kesalahan yang berlaku antara Mickey dan Goodwin.
Saya beri keterangan tentang mendengar ugutan yang dibuat
dan mengenali suara Goodwin.
Dia nampak angkuh, macam yakin dia takkan disabitkan kesalahan.
Tapi pada masa yang sama, dia tak pernah pandang saya.
Itu mengesahkan kepercayaan saya, dia tahu kesakitan yang dia timbulkan.
MAHKAMAH TINGGI LOS ANGELES
Hujah penutup kami, salah satu perkara yang saya fikir sangat menyentuh hati,
menyedihkan, tapi masih penting,
ialah saat-saat Mickey menemui ajalnya.
Pandangan terakhir Mickey Thompson di planet ini
ialah melihat isterinya dibunuh.
Kenapa penting sangat?
Sebab tiada orang lain di muka bumi ini
yang mahu Mickey Thompson menderita seperti itu.
Hanya ada seorang lelaki.
Orang itu Mike Goodwin.
Apabila Alan Jackson membuat hujah penutup, saya kagum.
Saya puas hati.
Dia dapat yakinkan saya.
Dia berjaya yakinkan 12 orang di sana?
4 JANUARI 2007 DUA BULAN SELEPAS PERBICARAAN BERMULA
Juri berbincang kira-kira enam hari dan penantian itu satu penyeksaan.
Anda rasa cemas
kerana tak tahu apa pendapat juri tentang pembentangan anda.
Apabila juri berkata mereka ada keputusan,
itulah saat yang sangat mendebarkan dan kami dah bersedia.
Kami, juri dalam kes ini
mendapati defendan Michael Goodwin bersalah.
Apabila keputusan dibaca, Collene meramas tangan saya.
Rasanya…
"Inilah keadilan."
Mike Goodwin disabitkan atas semua tuduhan,
dua tuduhan membunuh dan keadaan istimewa
dan dia dijatuhkan dua hukuman penjara seumur hidup tanpa parol.
Saya berdiri, menoleh dan Collene menangis
kegembiraan dan lega.
Ini untuk Mickey.
Dia menang perlumbaan ini.
Rasanya hebat sekali.
Ayah saya takkan kembali, tapi ada keadilan di sini.
Apabila mendengar keputusan itu, saya cakap kuat-kuat, "Akhirnya."
Saya mengabdikan diri saya kepada kes itu.
Ada kepuasan peribadi yang tak ternilai
apabila mengetahui keluarga Mickey Thompson dan Trudy Thompson,
apa yang mereka perjuangkan, mendedikasikan hidup mereka…
Untuk setiap usaha yang saya berikan kepada kes ini,
saya dapat dorongan yang banyak daripada mereka.
Janji saya kepada Collene, Gary Campbell dan keluarga Thompson
ialah saya akan bekerja keras seperti orang lain dan buat yang terbaik.
Saya memang tak gunakan, saya rasa perkataan itu teruk
dan perkataan itu ialah penamat.
Apabila kehilangan dua orang tersayang kerana keganasan yang dahsyat,
anda takkan dapat penamatnya.
Saya masih ingat apabila keputusan diumumkan,
akhirnya ada penamat
untuk saya dan keluarga mereka,
tapi ada satu perkara yang masih menghantui saya,
kes ini masih belum selesai kerana pembunuhnya masih bebas.
DIKEHENDAKI
Kami dapat satu daripada tiga, tapi masih belum lengkap lagi.
Sepanjang penyiasatan dijalankan, kami tak dapat petunjuk kukuh
tentang siapa penembak sebenar.
Ini kes yang masih aktif.
Lega rasanya apabila keadilan dicapai.
Tapi pembunuhan mereka…
sebahagian hidup saya.
Mak Cik Trudy, saya tak pernah lupakan dia.
Mickey memutuskan sudah tiba masa untuk memenuhi impiannya
dan catat rekod dunia kelajuan darat.
Satu-satunya hajat yang ayah saya tak pernah capai
ialah rekod dunia kelajuan darat.
Dia buat satu hala, tapi tak ada rekod rasmi.
Apabila dia telefon saya pada tahun 1987, dia mahu saya memandu kereta itu
dan itu membawa makna yang besar bagi diri saya.
Kemudian kami mula berbincang cara melakukannya dan segalanya
dan tak lama selepas itu, ayah saya dibunuh.
Kemudian saya biarkannya selama 22 tahun.
Kemudian saya terfikir tentangnya.
"Saya tak mahu menunggu sampai tua dan masih
tertanya-tanya jika kereta itu boleh memecut 724 kilometer sejam."
Kami korbankan segalanya untuk itu.
Kami korbankan segalanya dalam hidup kami.
12 OGOS 2018
Itulah yang berlaku.
Syabas!
Kereta itu capai 738 kilometer sejam.
Saya tanggalkan topi keledar.
Saya masih berdiri di dalam kereta dan mendongak.
Saya dah selesaikan misi ayah…
dan misi saya.
Mungkin salah satu saat paling bermakna…
sampai bila-bila.
SETERUSNYA
Salah satu musuh detektif homisid ialah masa.
Masa ialah musuh anda.
Teresa Broudreaux ditemui mati tanpa seurat benang di pantai.
Sudah 33 tahun tiada jawapan.
Siapa nama isteri awak?
Terri. T-E-R-R-I.
Kamu berdua berkahwin secara sah?
- Ya. - Okey.
Semua orang menuduh saya.
Saya terlepas.
Kes pembunuhan takkan ditutup sehingga ada individu yang disabitkan.
Ada individu yang tahu sesuatu.
Terjemahan sari kata oleh GG u.